Алкман
Всичко спи…

Превод от старогръцки: Борислав Георгиев, 1970

chitanka.info

Всичко спи.

И планинските върхове спят,

урви, пропасти и потоци.

Спят и всички влечуги,

от земята ни черна отгледани.

Зверовете из дебри планински

и рояците на пчелите,

и чудовищата в морската бездна,

и ятата на дивите птици,

отпуснали бързи криле.

Росата е момиче,

родено от небето и луната.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.